《元气堂成 其六》
明代·何吾驺

每瞻鸿渐欲争飞，缉得荷花制羽衣。曾傍五云馀鹊构，才先一著出锋机。

功成敢拟留侯去，鸟倦应同靖节归。稽古赐金荣治第，登楼北望转依依。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。